আশুরার দিন বিভিন্ন মহল্লা থেকে মহল্লা প্রধানের নেতৃত্বে বিভিন্ন মিছিল এসে জড়ো হয় কেন্দ্রীয় ইমামবাড়া হাওলী বাড়ীতে। এ দিন আলাই মিয়ার মাজারটি ও সাজানো হয় । প্রতিটি দল ইমামবাড়া ও মাজার প্রদক্ষিণ করে নির্ধারিত স্থানে গিয়ে প্রায় সারা রাত মাতম করে গান গায় । দশই মহরম আবার মাতম করতে করতে অষ্টগ্রামের পূর্বে কারবালা ময়দানে তাবুত, দুলদুল, তাজিয়া উৎসর্গ করেন । কিন্তু সন্ধ্যার পরই সবাই মাজার ছেড়ে চলে আসেন । কারণ,  অষ্টগ্রামবাসীর বিশ্বাস, রাত আট টার পর জ্বীনরা এসে কারবালার মাঠে মাতম করেন । মহরমের একাদশ ও দ্বাদশ দিনে মহিলারা মাতম শোক জারি করে মহরম অনুষ্ঠান শেষ করেন । এখানে উল্লেখ্য যে, মহরমের বার দিন, বিভিন্ন অঞ্চলের সম্প্রদায় নির্বিশেষে কারবালার মাঠ দরগা ও হাওলী বাড়ী দরগায় মনের ইচ্ছা পুরনের আশায় মানত করেন । মানতের মধ্যে আছে, জীবন্ত ঘোড়া, ফল মূল থেকে টাকা পয়সা । যে সব জীবন্ত ঘোড়া উৎসর্গ করা হয় সেগুলো পরিচিত দুলদুল নামে । যে সব ঘোড়া উৎসর্গ করা হয় সেগুলো ধর্মের ষাড়ের মত । যত্রতত্র ঘুড়ে বেড়ায় , ফসঅল নষ্ট করে । ফসল নষ্ট করলে  ক্ষেতের মালিক ক্রুদ্ধ না হয়ে বরং খুশিই হয়, কারন তা নাকি সৌভাগ্যের লক্ষণ ।